[{"text_idx": "#000000", "text": "Kuulutati va\u0308lja fotovo\u0303istluse \u201eKuidas o\u0303ppida vaatama?\u201c vo\u0303iduto\u0308o\u0308d"}, {"text_idx": "#000001", "text": "21. septembril saanuks armastatud kunstnik ja kirjanik Edgar Valter 85-aastaseks. Tema su\u0308nniaastapa\u0308eva meeles pidades kutsus Eesti Lastekirjanduse Keskus 1.-4. klasside lapsi osalema fotovo\u0303istlusel \u201eKuidas o\u0303ppida vaatama?\u201c."}, {"text_idx": "#000002", "text": "Edgar Valter oli suur looduseso\u0303ber, kes leidis mitmed oma raamatutegelased just loodusest inspiratsiooni saades. Nii su\u0308ndisid na\u0308iteks pokud. Oma raamatus \u201eKuidas o\u0303ppida vaatama?\u201c o\u0303petab ta lastele, kuidas vaatamisel on pisuke konks sees \u2013 peab na\u0308gema ka! Kuidas ka\u0308ia looduses ja na\u0308ha pilvedes, puudes, po\u0303o\u0303sastes, kivides ning kasvo\u0303i samblama\u0308tastes po\u0303nevaid tegelasi. Just sellistest loodustegelastest fotod koos tutvustavate lugudega olid vo\u0303istlusele oodatud."}, {"text_idx": "#000004", "text": "Vo\u0303istluse lo\u0303petamine toimus 15. novembril ja tegevust jagus kolmeku\u0308mnele auhindamisele kutsututele kahte majja."}, {"text_idx": "#000005", "text": "Eesti Loodusmuuseumis avastati loomade meeli, ra\u0308nnati la\u0308bi uue na\u0308ituse \u201eTempo ja ru\u0308tm. Su\u0308damelo\u0308o\u0308gist kosmiliste tsu\u0308kliteni\u201c ning uuriti loodust la\u0308hemalt la\u0308bi mikroskoobi."}, {"text_idx": "#000006", "text": "Eesti Lastekirjanduse Keskuses kuulutati va\u0308lja fotovo\u0303istluse parimad to\u0308o\u0308d ning avati fotona\u0308itus. Pilte vo\u0303istluse lo\u0303petamisest saab na\u0308ha siin."}, {"text_idx": "#000009", "text": "\u201eKonkursile laekus palju erinevaid to\u0308id. Igau\u0308hes neist leidus midagi ma\u0308rkimisva\u0308a\u0308rset.\u201d kirjeldab z\u030cu\u0308rii liige Annemarie Rammo. \u201cMo\u0303nel oli ha\u0308sti teostatud foto, teisel huvitav lugu, mis pildist alguse sai. Auhinnatud said need to\u0308o\u0308d, milles foto ja lugu teineteist ta\u0308iendasid. Parimad fotod tekitasid tahtmise minna loodusesse ja pildil olev tegelane vo\u0303i situatsioon ise u\u0308les otsida, need tundusid nii mo\u0303nusad ja muhedad.\u201c"}]